CELEX: 62010CA0444
Language: el
Date: 2011-11-10 00:00:00
Title: Υπόθεση C-444/10: Απόφαση του Δικαστηρίου (δεύτερο τμήμα) της 10ης Νοεμβρίου 2011 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt Lüdenscheid κατά Christel Schriever (ΦΠΑ — Έκτη οδηγία — Άρθρο 5, παράγραφος 8 — Έννοια της «μεταβιβάσεως συνόλου ή μέρους συνόλου αγαθών» — Μεταβίβαση της κυριότητας του αποθέματος εμπορευμάτων και του εμπορικού εξοπλισμού με ταυτόχρονη εκμίσθωση του εμπορικού ακινήτου)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/17
            
         
      Απόφαση του Δικαστηρίου (δεύτερο τμήμα) της 10ης Νοεμβρίου 2011 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt Lüdenscheid κατά Christel Schriever
      (Υπόθεση C-444/10) (1)
      
      (ΦΠΑ - Έκτη οδηγία - Άρθρο 5, παράγραφος 8 - Έννοια της «μεταβιβάσεως συνόλου ή μέρους συνόλου αγαθών» - Μεταβίβαση της κυριότητας του αποθέματος εμπορευμάτων και του εμπορικού εξοπλισμού με ταυτόχρονη εκμίσθωση του εμπορικού ακινήτου)
      (2012/C 25/28)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzhof
      
         Διάδικοι στην υπόθεση της κύριας δίκης
      
      Finanzamt Lüdenscheid
      
         κατά
      
      Christel Schriever
      
         Αντικείμενο
      
      Αίτηση εκδόσεως προδικαστικής αποφάσεως — Bundesfinanzhof — Ερμηνεία του άρθρου 5, παράγραφος 8, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Δυνατότητα των κρατών μελών να απαλλάξουν από τον ΦΠΑ τη μεταβίβαση συνόλου αγαθών — Μίσθωση αορίστου χρόνου εμπορικού καταστήματος με ταυτόχρονη μεταβίβαση στον μισθωτή της κυριότητας του αποθέματος εμπορευμάτων και του εξοπλισμού του καταστήματος — Δυνατότητα χαρακτηρισμού μιας τέτοιας πράξεως ως «μεταβιβάσεως συνόλου αγαθών» κατά την έννοια του άρθρου 5, παράγραφος 8, της οδηγίας 77/388/ΕΟΚ
      
         Διατακτικό
      
      Το άρθρο 5, παράγραφος 8, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, έχει την έννοια ότι συνιστά μεταβίβαση συνόλου ή μέρους συνόλου αγαθών, κατά την έννοια της οικείας διατάξεως, η μεταβίβαση της κυριότητας του αποθέματος προϊόντων και του εξοπλισμού του καταστήματος λιανικού εμπορίου στον αποκτώντα με ταυτόχρονη εκμίσθωση σε αυτόν του ακινήτου του εν λόγω καταστήματος με σύμβαση αόριστης διάρκειας, η οποία όμως μπορεί να καταγγελθεί από αμφότερους τους συμβαλλομένους με την τήρηση σύντομης προθεσμίας καταγγελίας, υπό την προϋπόθεση ότι τα μεταβιβασθέντα στοιχεία αρκούν για την εκ μέρους του οικείου αποκτώντος συνέχιση, κατά τρόπο διαρκή, αυτοτελούς οικονομικής δραστηριότητας.
      
         (1)  ΕΕ C 317 της 20.11.2010.